b'\n_START_ARTICLE_\nCrohnova bolezen\n_START_SECTION_\nPrehrana bolnika s Crohnovo boleznijo\n_START_PARAGRAPH_\nPrehrana bolnika s kroni\xc4\x8dno vnetno \xc4\x8drevesno boleznijo, med katero spada tudi Crohnova bolezen, se ne bi smela bistveno razlikovati od zdrave, pravilne prehrane, ki naj bi jo u\xc5\xbeival vsak \xc4\x8dlovek. Bolnik lahko s skrbnim opazovanjem sam ugotavlja, katera hrana mu \xc5\xa1koduje, pravzaprav ima vsak bolnik svojo, individualno dieto. Obi\xc4\x8dajna dieta nima zdravilnega u\xc4\x8dinka na potek bolezni, ampak samo blagodejni u\xc4\x8dinek na aktivnost bolezni. Vsekakor pa nekatere jedi povzro\xc4\x8dajo dodatne te\xc5\xbeave in s tem poslab\xc5\xa1ajo stanje bolnika. _NEWLINE_Cilj zdravljena s prehrano je predvsem obvladovanje vnetja, zmanj\xc5\xa1anje simptomov in nadome\xc5\xa1\xc4\x8danje izgubljenih teko\xc4\x8din in hranil (dr. Pokorn D. 2004. Dietna prehrana bolnika, 205)_NEWLINE_Pri zdravljenju Crohnove bolezni je najpomembneje, da se upo\xc5\xa1teva stanje vnete \xc4\x8drevesne stene. Bolnik s Crohnovo boleznijo naj u\xc5\xbeiva polnevredno me\xc5\xa1ano hrano. Ob za\xc4\x8detku bolezni se odsvetuje mleko in mle\xc4\x8dne izdelke, ker bolniki pogosto ne prena\xc5\xa1ajo laktoze, bolj\xc5\xa1e pa prena\xc5\xa1ajo skuto in sir. Ko se bolezen umiri, se priporo\xc4\x8da visoko kalori\xc4\x8dno beljakovinsko hrano. Po navadi je uspe\xc5\xa1no \xc5\xbee, \xc4\x8de bolniki iz prehrane izlo\xc4\x8dijo \xc5\xbeitne in mle\xc4\x8dne izdelke, saj se s tem zmanj\xc5\xa1a vnetje. Ob za\xc4\x8detku zdravljena se za nekaj mesecev zmanj\xc5\xa1a koli\xc4\x8dina netopnih vlaknin, zato naj bolnik u\xc5\xbeiva manj sadja, \xc5\xa1e posebej tistega z drobnimi semeni, kot so jagode in kivi, ki so dra\xc5\xbee\xc4\x8di za prebavni trakt. Dobro je, \xc4\x8de se izogibajo sve\xc5\xbei zelenjavi in sadju, ker lahko pride do po\xc5\xa1kodbe vnete sluznice, u\xc5\xbeivajo naj se samo kuhano hrana. Ker bolniki izgubljajo veliko krvi, je k prehrani potrebno dodajat \xc5\xbeeleno, ker u\xc5\xbeivajo samo kuhano hrano, brez mle\xc4\x8dnih izdelkov pa je potrebno dodajati tudi vitamine in minerale. Pomembno je, da bolnik pije dovolj teko\xc4\x8dine, tudi zeli\xc5\xa1\xc4\x8dne \xc4\x8daje in sve\xc5\xbee sokove. Med napadi driske pa bolnik najla\xc5\xbeje u\xc5\xbeiva otro\xc5\xa1ko hrano in kuhano zelenjavo. _NEWLINE_V literaturi se priporo\xc4\x8da, da bolnik na  za\xc4\x8detku zdravljenja za\xc4\x8dne s tako imenovano varovalno dieto, ki jo sestavljajo olupljen krompir, kuhane ribe in perutnina, mlada mehka zelenjave, npr. jedilne bu\xc4\x8dke, \xc5\xa1pina\xc4\x8da, grah, bu\xc4\x8de z mesnatim jedrom in sladki krompir._NEWLINE_\xc5\xbdivila, ki spro\xc5\xbeijo simptome se razlikujejo za vsako osebo s Crohnovo boleznijo. _NEWLINE_Natan\xc4\x8dno ni mogo\xc4\x8de dolo\xc4\x8diti skupino \xc5\xbeivil, ki bi \xc5\xa1kodila vsem bolnikom s Crohnovo boleznijo. Zdi se, da sladkarije poslab\xc5\xa1ajo stanje bolnika, toda pri nadzornih klini\xc4\x8dnih preizku\xc5\xa1njah niso uspeli dokazati koristi omejevanja sladkorja._NEWLINE_Visoka vsebnost prehranskih ma\xc5\xa1\xc4\x8dob \xc5\xa1koduje bolniku, ampak pove\xc4\x8dana vsebnost omega-3 ma\xc5\xa1\xc4\x8dobnih kislin pa koristi bolnikom, toda ne vsem._NEWLINE_Relativno majhna razlika v \xc5\xbeivilih ima lahko pomembne vpliv ali jih bolnik prena\xc5\xa1a ali ne. Na primer ri\xc5\xbeevi krekerji so bili v raziskave pogosto obravnavani kot koristni, z manj \xc5\xa1kodljivimi u\xc4\x8dinki kot npr. musli plo\xc5\xa1\xc4\x8dice, ki so pogosto imele negativni u\xc4\x8dinek na bolnika, toda obstajajo primeri bolnikov, ki so imeli pozitiven odziv na njih. Zelo malo bolnikov pa je poro\xc4\x8dalo o pozitivnih u\xc4\x8dinkih pri u\xc5\xbeivanju roglji\xc4\x8dkov in krofov. Pogosto je, da imajo \xc5\xbeivila z visoko vsebnostjo ma\xc5\xa1\xc4\x8dob in sladkorja \xc5\xa1kodljive posledice.\n_START_SECTION_\nMakrobioti\xc4\x8dna prehrana\n_START_PARAGRAPH_\nGlede na zgodbe iz spleta, si je veliko bolnikov s Crohnovo boleznijo z makrobiotsko dieto izbolj\xc5\xa1alo svoje zdravje. _NEWLINE_Makrobiotika pomeni vedenje in nauk o tem, kako si podalj\xc5\xa1ati \xc5\xbeivljenje, se pravi ohraniti zdravje. Za ve\xc4\x8dino ljudi pomeni makrobiotika naraven na\xc4\x8din \xc5\xbeivljenja in zdravo prehrano, hkrati pa tudi ekonomi\xc4\x8dne na\xc4\x8din \xc5\xbeivljenja. To je na\xc4\x8din \xc5\xbeivljenja, ki pripomore k razumevanju naravnega ritma narave \xe2\x80\x93 jina in janga. Na\xc4\x8dela prehrane temeljijo izklju\xc4\x8dno na fiziolo\xc5\xa1ki osnovi, torej nasprotno kot na\xc4\x8dela uradne medicine._NEWLINE_Pri pripravi makrobioti\xc4\x8dne hrane se ne uporablja elektrika ali mikrovalovna pe\xc4\x8dica, ampak le pe\xc4\x8d na drva, premog in plin._NEWLINE_\xc5\xbdivila delimo na \xc5\xbeivila rastlinskega, \xc5\xbeivalskega in rudninskega izvora (sol ali NaCl). Sol vsebuje veliko natrija. Veliko natrija pa vsebujejo tudi \xc5\xbeivila \xc5\xbeivalskega izvora. \xc5\xbdivila z veliko kalija so \xc5\xbeivila prete\xc5\xbeno rastlinskega izvora._NEWLINE_(dr. Pokorn D. 1996. S prehrano do zdravja. Hrana, \xc4\x8dude\xc5\xbeno zdravilo II recepti in diete, 167)_NEWLINE_Pri makrobioti\xc4\x8dnem na\xc4\x8dinu prehrane je pomembna biolo\xc5\xa1ka evolucija \xc5\xbeivil \xc5\xbeivalskega in rastlinskega izvora.\n_START_SECTION_\nKonoplja\n_START_PARAGRAPH_\nZa Crohnovo bolezen ne obstajajo \xc5\xa1tudije, ki bi obravnavale pozitivno delovanje medicinske konoplje pri bolnikih, \xc4\x8deprav veliko pacientov poro\xc4\x8da o tem, da jim je konoplja pomagala pri laj\xc5\xa1anju te\xc5\xbeav. Obstaja veliko \xc5\xa1tevilo dokumentov, ki pravijo, da konoplja stimulira apetit, laj\xc5\xa1a slabost, nadzira kr\xc4\x8de in napade, ter potencialno zmanj\xc5\xa1uje vnetja.'